ddrg/super_eurlex huggingface dataset:
96/296/EY: Komission päätös, tehty 18 päivänä huhtikuuta 1996, päätöksen 92/486/ETY muuttamisesta Animon palvelukeskuksen ja jäsenvaltioiden yhteistyön yksityiskohtaisten sääntöjen osalta (ETA:n kannalta merkityksellinen teksti)



Virallinen lehti nro L 113 , 07/05/1996 s. 0025 - 0025



KOMISSON PÄÄTÖS, tehty 18 päivänä huhtikuuta 1996, päätöksen 92/486/ETY muuttamisesta Animon palvelukeskuksen ja jäsenvaltioiden yhteistyön yksityiskohtaisten sääntöjen osalta (ETA:n kannalta merkityksellinen teksti) (96/296/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 20 artiklan 3 kohdan, sekä katsoo, että Animo-verkon rakenteeseen liittyvien harkittavissa olevien eri vaihtoehtojen laajan tarkastelun mahdollistamiseksi on syytä määrätä nykyisen järjestelmän jatkamisesta yhdellä vuodella ja mahdollisuudesta sen jatkamiseen vielä yhdellä ylimääräisellä vuodella; tämän vuoksi on muutettava Animon palvelukeskuksen ja jäsenvaltioiden yhteistyön yksityiskohtaisista säännöistä 25 päivänä syyskuuta 1992 tehtyä päätöstä 92/486/ETY (3), sellaisena kuin se on viimeksi muutettuna Itävallan, Suomen ja Ruotsin liitymissopimuksella, 1 päivästä huhtikuuta 1996 sovellettavassa hinnoittelussa on otettava huomioon yhteydessä olevat yksiköt, lähtökohtana olisi pidettävä verkkoon 1 päivänä huhtikuuta 1996 yhteydessä olevien yksikköjen määrää; tältä osin on nojauduttava Animoon kuuluvien yksikköjen luettelosta ja sen vahvistamisesta tehtyyn komission päätökseen 96/295/EY (4), ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään seuraava artikla päätökseen 92/486/ETY: "2 a artikla 1. Edellä 1 artiklassa tarkoitettujen yhteensovittamisesta vastaavien viranomaisten on valvottava, että kyseisessä artiklassa tarkoitettujen sopimusten - voimassaoloa jatketaan yhdellä vuodella, - voimassaolon osalta määrätään mahdollisuudesta jatkaa sitä ylimääräisellä vuodella. 2. Edellä 1 kohdan rajoissa otetaan huomioon seuraava hinnoittelu: 386 ecua päätöksessä 96/295/EY (*) määrätyssä luettelossa olevalta yksiköltä (keskusyksikkö, paikallinen yksikkö, rajatarkastusasemat) (*) EYVL N:o L 113, 7.5.1996, s. 1" 2 artikla Tämä päätös tulee voimaan 1 päivänä huhtikuuta 1996. 3 artikla Tämä päätös on osoitettu kaikille jäsenvaltioille. Tehty Brysselissä 18 päivänä huhtikuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 291, 7.10.1992, s. 20 (4) Ks. tämän virallisen lehden sivu 1.
96/254/EY: Komission päätös, tehty 26 päivänä maaliskuuta 1996, Uudesta-Seelannista peräisin olevien kalastus- ja vesiviljelytuotteiden tuontia koskevista erityisvaatimuksista annetun päätöksen 94/448/EY muuttamisesta (ETA:n kannalta merkityksellinen teksti)



Virallinen lehti nro L 086 , 04/04/1996 s. 0075 - 0080



KOMISSION PÄÄTÖS, tehty 26 päivänä maaliskuuta 1996, Uudesta-Seelannista peräisin olevien kalastus- ja vesiviljelytuotteiden tuontia koskevista erityisvaatimuksista annetun päätöksen 94/448/EY muuttamisesta (ETA:n kannalta merkityksellinen teksti) (96/254/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että luettelo Uuden-Seelannin hyväksymistä laitoksista ja uivista jalostamoista kalastus- ja vesiviljelytuotteiden tuonnille yhteisöön on vahvistettu komission päätöksellä 94/448/EY (2), sellaisena kuin se on viimeksi muutettuna päätöksellä 96/31/EY (3); tämä luettelo voidaan muuttaa, jos Uuden-Seelannin toimivaltainen viranomainen toimittaa uuden luettelon, Uuden-Seelannin toimivaltainen viranomainen on toimittanut uuden luettelon 164 laitoksesta ja 205 uivasta jalostamosta, tämän vuoksi on tarpeen muuttaa hyväksyttyjen laitosten ja uivien jalostamojen luettelo, ja tässä päätöksessä määrätyt toimenpiteet on vahvistettu komission päätöksessä 90/13/ETY (4) määrätyn menettelyn mukaisesti, ON TEHNYT TÄMÄN PÄÄTÖKSEN: 1 artikla Korvataan päätöksen 94/448/EY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 184, 20.7.1994, s. 16 (3) EYVL N:o L 9, 12.1.1996, s. 6 (4) EYVL N:o L 8, 11.1.1990, s. 70 LIITE "LIITE B HYVÄKSYTTYJEN LAITOSTEN JA UIVIEN JALOSTAMOJEN LUETTELO I. Laitokset >TAULUKON PAIKKA> II. Uivat jalostamot >TAULUKON PAIKKA>
96/689/EY: Komission päätös, tehty 25 päivänä marraskuuta 1996, standardikoodista ja -säännöistä, jotka koskevat tiettyjen hedelmälajien viljelmiä koskevien tietojen keruun tulosten siirtoa koneellisesti luettavaan muotoon, sekä tuotantoalueiden rajoista näitä tietojen keruita varten tehdyn päätöksen 77/144/ETY muuttamisesta (ETA:n kannalta merkityksellinen teksti)



Virallinen lehti nro L 318 , 07/12/1996 s. 0014 - 0021



KOMISSION PÄÄTÖS, tehty 25 päivänä marraskuuta 1996, standardikoodista ja -säännöistä, jotka koskevat tiettyjen hedelmälajien viljelmiä koskevien tietojen keruun tulosten siirtoa koneellisesti luettavaan muotoon, sekä tuotantoalueiden rajoista näitä tietojen keruita varten tehdyn päätöksen 77/144/ETY muuttamisesta (ETA:n kannalta merkityksellinen teksti) (96/689/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 20 päivänä heinäkuuta 1976 annetun neuvoston direktiivin N:o 76/625/ETY (1) tilastotietojen keruusta jäsenvaltioissa tiettyjen hedelmälajien viljelmien tuotantomahdollisuuksien määrittämiseksi, sellaisena kuin se on viimeksi muutettuna komission asetuksella (ETY) N:o 1057/91 (2), ja erityisesti sen 4 artiklan 4 kohdan ja 9 artiklan, sekä katsoo, että viimeisen perustutkimuksen toteuttamisen yhteydessä hankitun kokemuksen perusteella olisi hyvä tehdä joitakin mukautuksia tutkittavien lajikkeiden yleiseen luetteloon ja sen vuoksi olisi mukautettava komission päätöksen 77/144/ETY (3) liite II, sellaisena kuin se on viimeksi muutettuna päätöksellä 95/531/EY (4), tutkittavat ominaisuudet on vahvistettu direktiivin N:o 76/625/ETY 2 artiklassa ja tämän artiklan soveltamista koskevat yksityiskohtaiset säännöt on vahvistettu kyseisen direktiivin 9 artiklassa säädetyn menettelyn mukaisesti, ja tässä päätöksessä määrätyt toimenpiteet ovat pysyvän maataloustilastokomitean lausunnon mukaisia, ON TEHNYT TÄMÄN PÄÄTÖKSEN: 1 artikla Korvataan päätöksen 77/144/ETY liite II tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä marraskuuta 1996. Komission puolesta Yves-Thibault DE SILGUY Komission jäsen (1) EYVL N:o L 218, 11.8.1976, s. 10 (2) EYVL N:o L 107, 27.4.1991, s. 11 (3) EYVL N:o L 47, 18.2.1977, s. 52 (4) EYVL N:o L 302, 15.12.1995, s. 37 LIITE "LIITE II Kunkin lajin erityisten lajikkeiden koodit jäsenvaltioiden suorittamien tiettyjen hedelmälajien viljelmiä koskevien tilastotietojen keruun tulosten toimittamiseksi Euroopan yhteisöjen tilastotoimistolle (Direktiivi 76/625/ETY) >TAULUKON PAIKKA>
96/159/Euratom, EY: Komission päätös, tehty 6 päivänä helmikuuta 1996, Portugalille annetusta luvasta käyttää toiseksi viimeistä vuotta edeltäviä tilastotietoja arvonlisäverosta kertyvien omien varojen laskentaperusteena tehdyn päätöksen 92/164/ETY, Euratom muuttamisesta (Ainoastaan portugalinkielinen teksti on todistusvoimainen)



Virallinen lehti nro L 037 , 15/02/1996 s. 0032 - 0032



KOMISSION PÄÄTÖS, tehty 6 päivänä helmikuuta 1996, Portugalille annetusta luvasta käyttää toiseksi viimeistä vuotta edeltäviä tilastotietoja arvonlisäverosta kertyvien omien varojen laskentaperusteena tehdyn päätöksen 92/164/ETY, Euratom muuttamisesta (Ainoastaan portugalinkielinen teksti on todistusvoimainen) (96/159/Euratom, EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan atomienergiayhteisön perustamissopimuksen, ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan, sekä katsoo, että komissio on tehnyt Portugalin osalta asetuksen (ETY, Euratom) N:o 1553/89 perusteella päätöksen 92/164/ETY, Euratom (2), jossa myönnetään Portugalille lupa käyttää varainhoitovuosina 1989 ja 1990 toiseksi viimeistä vuotta edeltäviä tilastotietoja, koska Portugali ei vielä kykene käyttämään asetuksen (ETY, Euratom) N:o 1553/89 4 artiklan 4 kohdassa säädettyyn liiketoimien jakamiseen tilastoluokittain kansantalouden tilinpitoa siltä toiseksi viimeiseltä varainhoitovuodelta, jonka mukaan alv-varojen perusta on laskettava, ottaen huomioon, että ainoastaan vuoden 1989 kansantalouden tilinpito on riittävän yksityiskohtainen painotetun keskimääräisen verokannan laskemiseen, Portugalille olisi myönnettävä lupa käyttää vuoden 1989 kansantalouden tilinpitoa varainhoitovuosien 1992 ja 1993 painotetun keskimääräisen verokannan laskemiseen, ja omien varojen neuvoa-antava komitea on hyväksynyt kertomuksen, johon on kirjattu sen jäsenten lausunnot tästä päätöksestä, ON TEHNYT TÄMÄN PÄÄTÖKSEN: 1 artikla Portugali saa käyttää asetuksen (ETY, Euratom) N:o 1553/89 4 artiklan 4 kohdassa säädettyyn tilastoluokittain jakamiseen vuoden 1989 kansantalouden tilinpitotietoja varainhoitovuosien 1992 ja 1993 osalta, joita varten on laskettava alv-varojen perusta. 2 artikla Tämä päätös on osoitettu Portugalin tasavallalle. Tehty Brysselissä 6 päivänä helmikuuta 1996. Komission puolesta Erkki LIIKANEN Komission jäsen (1) EYVL N:o L 155, 7.6.1989, s. 9 (2) EYVL N:o L 73, 19.3.1992, s. 23
96/152/EY: Komission päätös, tehty 2 päivänä helmikuuta 1996, Suomen kansallisista tuista viljakasvien siementen alalla (Ainoastaan suomenkielinen teksti on todistusvoimainen)



Virallinen lehti nro L 034 , 13/02/1996 s. 0048 - 0048



KOMISSION PÄÄTÖS, tehty 2 päivänä helmikuuta 1996, Suomen kansallisista tuista viljakasvien siementen alalla (Ainoastaan suomenkielinen teksti on todistusvoimainen) (96/152/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 8 artiklan toisen alakohdan, sekä katsoo, että edellä mainitun säännöksen mukaisesti Suomi voi komission suostumuksella erityisten ilmasto-olosuhteidensa vuoksi myöntää tukea tietyille määrille siemeniä, joita tuotetaan ainoastaan Suomessa; kyseinen säännös, jonka välitöntä vaikutusta ei ole syytä asettaa kyseenalaiseksi, kattaa viljakasvien siementen lajikkeet, jotka eivät kuulu asetuksessa (ETY) N:o 2358/71 säädettyyn yhteiseen markkinajärjestelyyn, sanotun kuitenkaan rajoittamatta neuvoston mahdollisesti myöhemmin Euroopan yhteisön perustamissopimuksen 43 artiklassa määrätyn menettelyn mukaisesti tekemiä selvennyksiä, Suomen hallitus on 13 päivänä lokakuuta 1995 päivätyllä kirjeellään, jota on täydennetty lisätiedoilla 9 päivänä marraskuuta 1995, pyytänyt komissiolta suostumusta myöntää näiden siemenlajikkeiden osalta maanviljelijöille edellä mainitussa 8 artiklassa säädettyä tukea varmistaakseen, että maassa on liittymisen jälkeen tarpeeksi saatavilla kyseisiä tuotteita, ja suunnitellut tuet täyttävät edellä mainitussa säännöksessä tarkoitetut edellytykset; ne koskevat suomalaisten lajikkeiden luettelossa olevia lajikkeita, joita viljellään ainoastaan Suomessa lukuun ottamatta lähialueilla viljeltäviä rajoitettuja määriä; näiden tukien taso sekä määrät, joille niitä on myönnetty (ja jotka vastaavat puolta Suomen vuotuisesta tarpeesta), ovat oikeutettuja suunnitellun toimenpiteen tavoitteen perusteella, ON TEHNYT TÄMÄN PÄÄTÖKSEN: 1 artikla Suomi oikeutetaan myöntämään alueellaan lainsäädännössään varmennettujen viljakasvilajikkeiden siemeniä tuottaville maanviljelijöille 100 000 tonnin enimmäismäärälle vuodessa tukea, joka on enintään 15 Suomen markkaa sadalta kilogrammalta. Suomen on varmistettava soveltuvalla valvontajärjestelmällä, että tukea myönnetään ainoastaan 1 alakohdassa tarkoitetuille lajikkeille. Sen on toimitettava komissiolle luettelo varmennetuista lajikkeista sekä ilmoitettava kaikista luetteloon tehtävistä muutoksista. 2 artikla Tätä suostumusta tarkastellaan uudelleen viimeistään vuoden 1999 aikana. 3 artikla Tämä päätös on osoitettu Suomen tasavallalle. Tehty Brysselissä 2 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 246, 5.11.1971, s. 1 (2) EYVL N:o L 349, 31.12.1994, s. 105
96/37/EY: Komission päätös, tehty 20 päivänä joulukuuta 1995, erityistoimenpiteiden käyttöönotosta yleisvakuuden käytön väliaikaiseksi kieltämiseksi tiettyjen yhteisön passituksessa suoritettavien kuljetusten osalta (Ainoastaan saksankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 010 , 13/01/1996 s. 0044 - 0045



KOMISSION PÄÄTÖS, tehty 20 päivänä joulukuuta 1995, erityistoimenpiteiden käyttöönotosta yleisvakuuden käytön väliaikaiseksi kieltämiseksi tiettyjen yhteisön passituksessa suoritettavien kuljetusten osalta (Ainoastaan saksankielinen teksti on todistusvoimainen) (ETA:n kannalta merkityksellinen teksti) (96/37/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (1), sellaisena kuin se on viimeksi muutettuna asetuksella (EY) N:o 1762/95 (2), ja erityisesti sen 360 artiklan, sekä katsoo, että Saksan liittotasavallan tulliviranomaiset ovat 6 päivänä syyskuuta 1995 päivätyllä kirjeellä esittäneet toivomuksen saada soveltaa mainittua 360 artiklaa yleisvakuuden käytön väliaikaiseksi kieltämiseksi tämän päätöksen liitteessä mainittujen tavaroiden yhteisön ulkoisessa passituksessa suoritettavien kuljetusten osalta ja pyytävät tähän komission suostumusta, yhteisön ulkoisessa passituksessa suoritettavista kuljetuksista edellytetään erityistietojen antamista, erityisesti neuvoston asetuksen (ETY) N:o 1468/81 (3) säännösten mukaisesti, Saksan liittotasavallan tulliviranomaisten toimittamista tiedoista sekä komission keräämistä tiedoista käy ilmi, että kyseisiä tavaroita koskevien petosten lukumäärä yhteisön ulkoisen passituksen yhteydessä näyttää kasvaneen huomattavasti, kyseisten yhteisön ulkoisessa passituksessa suoritettavien kuljetusten olisi katsottava aiheuttavan poikkeuksellisen petosten vaaran, joka voi muodostaa huomattavan uhan kansallisille ja yhteisön talousarvioille sekä asianomaisille taloudellisille toimijoille, petosten torjunta passituksessa edellyttää toimenpiteiden käyttöönottoa yhteisön tasolla mahdollisimman suuren tehokkuuden varmistamiseksi, ja Saksan liittotasavallan tuliviranomaisten pyyntö on perusteltu, ON TEHNYT SEURAAVAN PÄÄTÖKSEN: 1 artikla Komissio antaa suostumuksensa siihen, että Saksan liittotasavallan tulliviranomaiset ottavat asetuksen (ETY) N:o 2454/93 360 artiklan mukaisesti käyttöön erityistoimenpiteitä yleisvakuuden käytön väliaikaiseksi kieltämiseksi kyseisten viranomaisten määräämästä päivästä alkaen tämän päätöksen liitteessä mainittuja tavaroita koskevien ulkoisessa yhteisön passituksessa suoritettavien kuljetusten osalta. 2 artikla Tämä päätös on osoitettu Saksan liittotasavallalle. Tehty Brysselissä 20 päivänä joulukuuta 1995. Komission puolesta Mario MONTI Komission jäsen (1) EYVL N:o L 253, 11.10.1993, s. 1 (2) EYVL N:o L 171, 21.7.1995, s. 8 (3) EYVL N:o L 144, 2.6.1981, s. 1 LIITE >TAULUKON PAIKKA>
96/193/EY: Komission päätös, tehty 27 päivänä helmikuuta 1996, Brasiliasta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/198/EY muuttamisesta (ETA:n kannalta merkityksellinen teksti)



Virallinen lehti nro L 061 , 12/03/1996 s. 0043 - 0046



KOMISSION PÄÄTÖS, tehty 27 päivänä helmikuuta 1996, Brasiliasta peräisin olevien kalastus- ja vesiviljelytuotteiden tuontia koskevista erityisvaatimuksista tehdyn päätöksen 94/198/EY muuttamisesta (ETA:n kannalta merkityksellinen teksti) (96/193/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna direktiivillä 95/71/EY (2), ja erityisesti sen 11 artiklan 5 kohdan, sekä katsoo, että luettelo Brasilian hyväksymistä laitoksista, jotka saavat tuoda kalastus- ja vesiviljelytuotteita yhteisöön, on vahvistettu komission päätöksellä 94/198/EY (3); kyseistä luetteloa saa muuttaa, jos Brasilian toimivaltainen viranomainen toimittaa uuden luettelon, Brasilian toimivaltainen viranomainen on toimittanut uuden luettelon, tämän vuoksi on tarpeen muuttaa hyväksyttyjen laitosten luetteloa, ja tässä päätöksessä määrätyt toimenpiteet on vahvistettu komission päätöksessä 90/13/ETY (4) määrätyn menettelyn mukaisesti, ON TEHNYT TÄMÄN PÄÄTÖKSEN: 1 artikla Korvataan päätöksen 94/198/EY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä helmikuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 332, 30.12.1995, s. 40 (3) EYVL N:o L 93, 12.4.1994, s. 26 (4) EYVL N:o L 8, 11.1.1990, s. 70 LIITE "LIITE B >TAULUKON PAIKKA>
96/104/EY: Komission päätös, tehty 29 päivänä tammikuuta 1996, tiettyjen kolmansista maista tuotavien tuote-erien fyysisten tarkastusten harventamisesta tehdyn päätöksen 94/360/EY muuttamisesta (ETA:n kannalta merkityksellinen teksti)



Virallinen lehti nro L 024 , 31/01/1996 s. 0031 - 0031



KOMISSION PÄÄTÖS, tehty 29 päivänä tammikuuta 1996, tiettyjen kolmansista maista tuotavien tuote-erien fyysisten tarkastusten harventamisesta tehdyn päätöksen 94/360/EY muuttamisesta (ETA:n kannalta merkityksellinen teksti) (96/104/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 95/52/EY (2), ja erityisesti sen 8 artiklan 3 kohdan, sekä katsoo, että päätöksessä 94/360/EY (3), sellaisena kuin se on viimeksi muutettuna päätöksellä 95/270/EY (4), komissio toteutti toimenpiteitä tiettyjen kolmansista maista tuotavien tuote-erien fyysisten tarkastusten toistuvuuden vähentämiseksi; näitä tarkastusten toistuvuuksia olisi sovellettava 1 päivästä helmikuuta 1996 kaikkien tuotujen tuote-erien tarkastusten tulosten perusteella tehdyn toistuvuuksien uudelleen tarkastelun jälkeen, tuotavien tuotteiden tuontiedellytysten yhdenmukaistamisessa on tarpeen edetä edelleen, jäsenvaltioiden lisäkokemus tuote-erien tarkastamisessa on tarpeen 3 artiklan 3 kohdassa ennakoidun toistuvuuksien uudelleen tarkastelun suorittamiseksi; tämän vuoksi toistuvuuksien soveltamispäivää on tarpeen lykätä 1 päivään tammikuuta 1997, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 94/360/EY seuraavasti: - korvataan 3 artiklan 1 kohdassa päivämäärä "1 päivää joulukuuta 1995" päivämäärällä "1 päivää tammikuuta 1996", - korvataan 3 artiklan 3 kohdassa päivämäärä "1 päivää helmikuuta 1996" päivämäärällä "15 päivää toukokuuta 1996", - korvataan 7 artiklassa päivämäärä "1 päivästä helmikuuta 1996" päivämäärällä "1 päivästä tammikuuta 1997". 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 265, 8.10.1995, s. 16 (3) EYVL N:o L 158, 25.6.1994, s. 41 (4) EYVL N:o L 165, 15.7.1995, s. 24
KOMISSION PÄÄTÖS,

tehty 10 päivänä heinäkuuta 1996,

neuvoston direktiivin 91/439/ETY liitteen III määräyksiä koskevasta poikkeuksesta (ETA:n kannalta merkityksellinen teksti) (96/427/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon 29 päivänä heinäkuuta 1991 yhteisön ajokortista annetun neuvoston direktiivin 91/439/ETY (1) ja erityisesti sen 7 artiklan,

sekä katsoo, että

kyseisen direktiivin 7 artiklan 3 kohdassa säädetään, että jäsenvaltiot voivat komission suostumuksella poiketa moottorikäyttöisiä ajoneuvoja kuljetettaessa edellytettäviä fyysisen ja henkisen terveyden vähimmäisvaatimuksia koskevan liitteen III määräyksistä,

tällaisten poikkeuksien on oltava lääketieteen kehityksen sekä liitteessä III määrättyjen periaatteiden mukaiset,

liitteessä III olevassa 6.3 kohdassa määrätään, että ajokorttia tai ajokortin uudistamista hakevien henkilöiden näön tarkkuuden, tarvittaessa korjaavia linssejä käyttäen, on oltava vähintään 0,8 paremmassa silmässä ja vähintään 0,5 huonommassa silmässä,

jos henkilö käyttää korjaavia linssejä saavuttaakseen näön tarkkuudet 0,8 ja 0,5, kummankin silmän korjaamattoman näön tarkkuuden on oltava vähintään 0,05 tai näön tarkkuuden on noustava vaaditulle vähimmäistasolle (0,8 ja 0,5) joko käyttämällä korjaavia silmälaseja, joiden vahvuus on enintään -4 tai +4 diopteria, tai piilolinssejä (korjaamaton nöän tarkkuus=0,05), ja henkilön on siedettävä korjaavia linssejä hyvin,

liitteessä III olevassa 6.3 kohdassa määrätään lisäksi, että ajokorttia ei saa antaa eikä uudistaa sellaisen kuljettajan hakemuksesta, jonka binokulaarinen näkökenttä ei ole normaali tai joka kärsii diplopiasta,

liitteessä III olevan 6.3 kohdan mukaisesti silmälasien enimmäisvahvuuden on ryhmän 2 kuljettajien osalta oltava -4 tai +4 diopteria lähinnä siksi, että näkökenttä vääristyy vahvempia silmälaseja käytettäessä; nykyaikaisen tekniikan ja materiaalien avulla voidaan nykyisin valmistaa -8 tai +8 diopterin vahvuisia silmälaseja, joilla ei ole tällaista vääristävää vaikutusta, ja

tämän vuoksi komissio toteaa useiden jäsenvaltioiden pyynnöstä, että lääketieteen kehitys on perusteltu syy myöntää poikkeus direktiivin liitteessä III olevan 6.3 kohdan määräyksestä ryhmän 2 kuljettajien silmälasien vahvuuden osalta,

ON TEHNYT TÄMÄN PÄÄTÖKSEN:

1 artikla

Jäsenvaltiot voivat sallia -8 tai +8 diopterin vahvuuden -4 tai +4 diopterin asemesta, kun näön vähimmäistarkkuudet 0,8 ja 0,5 saavutetaan silmälasien avulla.

2 artikla

Tämä päätös on osoitettu kaikille jäsenvaltioille.

3 artikla

Tätä päätöstä sovelletaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tehty Brysselissä 10 päivänä heinäkuuta 1996.

Komission puolesta

Neil KINNOCK

Komission jäsen

(1) EYVL N:o L 237, 24.8.1991, s. 1